Elokuu 2024



**\*\*\*JULKAISUVAPAA HETI\*\*\***

Lehdistötiedote

**Kino Piispanristiin Genelecin kaiuttimet**

*The Ones -sarjan kaiuttimet luovat Premium-saliin ensiluokkaisen äänentoiston*

**Turku, Elokuu 2024…** [Kino Piispanristi](https://www.kinopiispanristi.fi/) on täyden palvelun 286-paikkainen elokuvateatteri Kaarinan Piispanristillä Turun lähellä. Se on elokuvaharrastaja Henry Erkkilän pitkäaikainen intohimoprojekti, sillä hänen visionaan oli luoda moderni elokuvateatteri, joka ylittää odotukset audiovisuaalisen tekniikan osalta. Kino Piispanristi pyrkii tarjoamaan ylivoimaisen elokuvaelämyksen, joten sen ylelliseen uuteen Premium-saliin asennettiin [Genelec](https://www.genelec.fi)in äänentoistojärjestelmä, joka sisältää huippuluokan älykkäät aktiiviset studiokaiuttimet ja subwooferit.

Erkkilän rakkaus elokuva-alaa kohtaan syntyi jo nuorena poikana. Hänen isällään oli elokuvaprojektori, jonka kanssa hän kiersi ympäri Ruotsia ja näytti yleisölle valkokankaiden suosikkeja Suomesta. Ennen näytöksiä Erkkilän tehtävänä oli jättää alueille mainoksia, joissa esiteltiin illan elokuvatarjontaa ja kutsuttiin ihmisiä tulemaan paikalle.

Isänsä innoittamana Erkkilä perusti oman kiertävän elokuvateatterikonseptinsa vuonna 1998, ja vuonna 2017 hän avasi ensimmäisen perinteisen elokuvateatterinsa. Kino Piispanristi aloitti kahdella salilla, mutta nyt elokuvateatterissa on jo viisi valkokangasta sekä toimipisteet Turussa, Salossa ja Laitilassa.

"Pyrimme tarjoamaan kaikki modernin elokuvateatterin edut olematta kasvoton yhtiö", Erkkilä aloittaa. "Reagoimme trendeihin nopeasti ja teemme rohkeasti muutoksia, jotta asiakkaamme pysyvät tyytyväisinä. Suomen parhaalla teatteriäänentoistojärjestelmällä on helppo ilahduttaa ihmisiä!”

Kino Piispanristin uusin Premium-sali on laadukas, intiimi tila, jossa on erinomainen kuvanlaatu ja 7.1-äänentoistojärjestelmä, joka perustuu Genelecin ”[The Ones](https://www.genelec.fi/theones)” -tuoteperheen koaksiaalisiin kolmitiestudiokaiuttimiin. Ne tarjoavat laajan taajuusvasteen, hallitun suuntaavuuden ja minimoivat kuunteluväsymystä. LCR-paikoille sijoitettiin kolme The Ones -sarjan suurinta [8361](https://www.genelec.fi/8361a)-mallin kaiutinta ja kuusi kompaktimpaa [8341](https://www.genelec.fi/8341a)-mallia vastaa surround-äänistä. Kaiuttimia täydentää kaksi [7380](https://www.genelec.fi/7380a)-subwooferia, jotka tuottavat puhdasta ja hallittua bassotaajuuksien suorituskykyä.

"Premium-salissa ääni on kaikki kaikessa. Teatteritekniikka, olipa kyseessä sitten projektorit, valkokankaat, äänentoisto tai istuimet, kehittyy jatkuvasti, ja jos et ole edelläkävijöiden joukossa, saatat jäädä jälkeen", Erkkilä selventää. "Genelec on tunnettu ja arvostettu brändi ympäri maailmaa ja se toimii upeana esimerkkinä suomalaisesta insinööritaidosta ja muotoilusta. Paikallisena yrityksenä pyrimme tietenkin korostamaan paikallisten tuotteiden käytön tärkeyttä, ja totta kai Genelecin laatu on vertaansa vailla. Tämä oli meille pilottihanke, mutta nyt harkitsemme muidenkin tilojemme laajentamista, koska se on ollut niin suuri hitti. Veloitamme muutaman euron lisämaksun huippuluokan elokuvasalista, mutta kokemus on niin hyvä, että asiakkaamme pitävät sitä erinomaisena vastineena rahalle."

Genelecin studiokaiuttimia käytetään yleisesti maailman merkittävimmissä musiikki-, TV- ja elokuvastudioissa, mutta nykyään yhä useammin myös korkeatasoisissa asuintiloissa ja kaupallisissa elokuvateattereissa eri puolilla maailmaa. Asiakkaat voivat siis kokea samanlaiset äänentoiston yksityiskohdat ja selkeyden kuin elokuvien tekijät itse!

The Ones -mallit tarjoavat optimoidun suorituskyvyn, sillä ne mukautuvat älykkäästi huoneen akustiikkaan, mikä saavutetaan [GLM-ohjelmiston](https://www.genelec.fi/glm) ja kunkin kaiuttimen ja subwooferin sisäisen digitaalisen signaalinkäsittelyn ansiosta. "GLM-kalibroinnin avulla saimme aikaan paremman tasapainon matalien ja korkeiden äänien kanssa", Erkkilä kertoo. "Ilman sitä huone olisi todennäköisesti muuttanut äänen luonnollista tuntumaa. Lisäksi se antoi meille täyden hallinnan järjestelmään."

GLM kalibroi jokaisen kaiuttimen taajuusvasteet, toistotasot ja etäisyysviiveet, mikä minimoi huoneakustiikan haittavaikutukset ja varmistaa parhaan mahdollisen äänenlaadun. Genelecin järjestelmän lisäksi Kino Piispanristi käyttää [Dolby Cinema -prosessoreita](https://professional.dolby.com/product/dolby-audio-solutions-for-movie-theaters/), jotka tuovat elokuvien äänimaailmaan luonnollisen tunnelman ja mahdollistavat yleisön uppoutumisen tarinaan.

"Meidän asiantuntemuksemme elokuvateattereista ja Genelecin kokemus äänentoistossa sopivat täydellisesti yhteen, ja yhteistyö oli entistäkin mielekkäämpää paikallisen yhteyden vuoksi", Erkkilä toteaa lopuksi. "The Ones -kaiuttimet ovat muuttaneet elokuvateatterimme täysin, ja nyt voimme tarjota yleisölle kaiken sen, mitä suuret toimijat voivat – ja vielä enemmän. Elokuvateatterimme on kovan työn ja omistautumisen tulos ja Genelecin järjestelmä on kuin kuorrutus kakun päällä. Se kruunaa sen, mitä näytämme valkokankaalla."

Lisätietoja löydät osoitteesta [www.genelec.com](http://www.genelec.com)

\*\*\*LOPPU\*\*\*

***Tietoa Genelecistä***

*Siitä lähtien kun Genelec perustettiin vuonna 1978, ammattilaiskäyttöön suunnitellut kaiuttimet ovat olleet sen liiketoiminnan ydin. Vahvan tutkimus- ja kehitystyöhön sitoutumisen ansiosta se on voinut tuoda alalle uutuuksia ja vakiinnuttaa johtoasemaansa aktiivisten tarkkailukaiuttimien alalla. Yli neljäkymmentäviisi vuotta myöhemmin Genelec-kaiutintuotteet pysyvät alkuperäisen suunnittelufilosofian mukaisina ja tarjoavat luotettavaa, neutraalia äänentoistoa koosta riippumatta sekä kykyä sopeutua kuunteluympäristön akustisiin olosuhteisiin. Genelec-asiakkaat saavat alan parasta ja kattavinta tukea sekä akustiikkaneuvontaa, kalibrointipalveluita ja teknistä huoltoa tuotteen koko elinkaaren ajan. Genelec-tuotteen ostaminen on kannattava ja pitkäikäinen sijoitus erinomaiseen ja luotettavaan äänentoistoon.*

|  |
| --- |
| Lehdistötiedotteet: Howard Jones, Genelec Oy Tel: +44 (0)7825 570085 email: [howard.jones@genelec.com](mailto:howard.jones@genelec.com) |